◦Hvem+skriver+Wikipedia-artikler+og+når+kan+vi+stole+på+dem


 * Hva er wikipedia?**

Lenke til startsiden for wikipedia på norsk.

Wikipedia er et oppslagsverk i form av en wiki - akkurat som denne wikien. Den fungerer som et slags leksikon, men her er det ikke et forlag som står bak - her kan alle bidra. Wikipedia ble startet i 2001 og baserer seg på frivillige bidragsytere og innholdet kan man bruke og kopiere fritt. Ser man på symbolet for wikipedia (//bilde til venstre//) ser du at den er formet som en jordklode, sammensatt av puslespillbiter og med ulike typer bokstaver - dette symboliserer hensikten med wikipedia; alle kan være med å legge til nye "puslespillbiter" i form av innhold, den finnes på flere språk og er global.


 * Hvem skriver artiklene?**

Som nevnt kan alle bidra - du og jeg, enten ved å opprette nye sider med nye tema eller korrigere eller tilføre mer tekst, lyd, bilder, video, lenker osv til artikler som allerede er skrevet.


 * Hvordan kan jeg skrive eller endre innhold i wikipedia?**

Du kan velge om du vil registrere deg eller ikke, men hvis du ikke registrerer deg vil likevel IP-adressen din bli lagret - slik at man vet hvem som har skrevet eller gjort endringer. Å registrere seg er ganske enkelt - man registrerer seg på denne sidenmed ønsket brukernavn og passord, og så kan du sette igang med å skrive. Wikipedia har laget noen maler man ønsker å bruke i forhold til hvordan teksten skal struktureres - du finner god hjelp og forklaring på hvordan du gjør dette ved å velge "hjelp" i menyen du finner på vestre side i wikipedia.

Når du lagrer en endring eller ny artikkel godtar du samtidig at bidraget blir merket med lisensene [|Creative Commons-lisensen Navngivelse-Del på samme vilkår 3.0] og [|GFDL] - dette sikrer at alle fritt kan benytte det du har bidratt med (//se også siden om// //Creative Commons på denne wikien//). Du går også med på å bli angitt som en opphavsperson av gjenbrukere, som et minimum, gjennom en hyperlenke eller URL til artikkelen du bidro til.


 * Når kan jeg stole på det som står der?**

Siden dette er frivillig dugnadsarbeid vil det alltid være slik at noen artikler har høyere kvalitet enn andre, og du vil også finne direkte feil. Finner du feil kan du gå inn og rette - alle versjoner av artikkelen blir lagret slik at den evt kan tilbakestilles til en tidligere versjon dersom noen skriver inn noe feil i en artikkel som opprinnelig var korrekt. Skriver man noe upassende vil artikkelen bli fjernet.

Siden det er frivillige bidragsytere kan man også tenke seg muligheten for at dersom man skriver om noe som ikke nødvendigvis er rene faktaopplysninger, men en artikkel hvor det gjerne kan være subjektive holdninger - hvilke holdninger vil da gjenspeile seg; ganske klart forfatteren av innlegget. Slike artikler viser ikke nødvendigvis at det er flere sider av samme sak, eller flere oppfatninger. Likevel er min egen erfaring at de fleste klarer denne balansegangen.

For å kontrollere kvalitet kan du følge retningslinjene du finner under kildekritikk i denne wikien; man må bruke de samme prinsipper som med alle andre kilder. Undersøkelser viser imidlertid at innholdet på wikipedia generelt har høy standard, og faktisk i mange tilfeller både mer korrekt og mer oppdatert informasjon enn mange andre mer konvensjonelle oppslagsverk.

Imidlertid finnes det unntak; se f.eks denne artikkelen fra Dagbladetder Jens Stoltenberg ble hengt ut som pedofil på wikipedia.